recursal/SuperWikiNEXT-32B huggingface dataset:
Kuvassa Wehrmachtin Luftwaffen majuri Helmut Wickin käyttämä Me 109 Bf E-4.
Majuri Helmut P.E. Wick.
**Helmut Paul Emil Wick** (5. elokuuta 1915, Mannheim – 28. marraskuuta 1940) oli eräs Saksan ilmavoimien hävittäjä-ässiä toisessa maailmansodassa. Lisäksi hän oli JG 2 *"Richthofen"* -hävittäjärykmentin komentajana. Wick kaatui ilmataistelussa Englannin kanaalin yllä. Hän osallistui muun toiminnan ohella Ranskan valtaukseen sekä taisteluun Britanniasta. Wick ehti kerätä 56 ilmataisteluvoittoa.

Majuri Wickin pudotti luutnantti John Dundas, joka oli Spitfire-ässä. Wickin siipimies, yliluutnantti Rudolf Pflanz pudotti Dundasin. Kummatkin pudonneista saivat surmansa. Wick lensi Messerschmitt Me 109 Bf E-3 ja E-4 hävittäjäkoneeita. Sotilaallisena ansiopalkintona tuli hänelle rautaristin ritariristi tammenlehvin.

Lähteet
-------

* (Arkistoitu – Internet Archive)
* *(tšekiksi)*
* Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. ISBN 952-5186-35-0. s.66

### Viitteet

1. ↑   Viitattu 11.8.2020.
2. ↑   (Arkistoitu – Internet Archive)
3. ↑  Price, A. 2002: s. 66
4. ↑   (Arkistoitu – Internet Archive) Viitattu 11.8.2020.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
*Tämä artikkeli kertoo Puolan merivoimien hävittäjästä. Muita saman nimisiä aluksia on täsmennyssivulla.*

**ORP Grom** (runkonumerot 53 ja vuodesta 1960 alkaen 273) oli Puolan laivaston Neuvostoliitosta 1957 ostama -luokan hävittäjä *Smietlivyj* (projekti 30bis Nato-raportointinimi *Skoryy-luokka*). Alus poistettiin palveluksesta 1972.

Valmistus
---------

Neuvostoliiton laivasto tilasi aluksen A. A. Ždanovin telakalta Pietarista, missä köli laskettiin 24. toukokuuta 1951. Alus laskettiin vesille vielä saman vuoden lopulla 17. marraskuuta nimellä *Smietlivyj* ja valmistui 5. elokuuta 1952.

Palvelus
--------

Se siirrettiin 15. joulukuuta 1957 Puolan merivoimille aluksi lainattuna ja vuodesta 1965 hankittuna aluksena.

*ORP Grom* liitettiin Oksywieen 7. hävittäjäviirikköön, jonka mukana se teki laivastovierailuja muun muassa 1965 Narvikiin. Alus siirrettiin 1972 reserviin Świnoujścieen, kunnes se poistettiin palveluksesta huhtikuussa 1973. Alus upposi romutettaessa 1977 lähelle Helin satamaa.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. ↑  Gardiner, Robert s. 386
2. ↑  Gardiner, Robert s. 312
**NS Jamal** (ven. Яма́л) on Venäjän federaation Arktika-luokan ydinkäyttöinen jäänmurtaja. Se on nimetty luoteis-siperialaisen Jamalin niemimaan mukaan. Nimi tarkoittaa maan loppua nenetsin kielessä. Se on 12. pinta-alus, joka on saavuttanut Pohjoisnavan.

Rakentaminen
------------

*Pääartikkeli: Arktika-luokka*
Aluksen köli laskettiin Leningradissa 1986 ja se laskettiin vesille lokakuussa 1992 Neuvostoliiton lakkauttamisen jälkeen.

Alus on varustettu kaksoisrungolla. Ulompi runko on 48 mm paksua levyä jäävyöhykkeellä ja 25 mm paksua muualla, ja se on pinnoitettu polymeerillä kitkan pienentämiseksi. Sisemmän ja ulomman rungon välinen tila toimii säiliönä painolastivedelle, jota voidaan pumpata paikasta toiseen, jotta laiva kallistelisi jäänmurron helpottamiseksi. Jäänmurtoa helpottaa myös ilmapuhallusjärjestelmä, joka pumppaa 24 kuutiometriä ilmaa sekunnissa 9 metriä pinnan alapuolelle. Jamal voi murtaa jäätä joko etuperin tai takaperin kulkien.

*Jamalilla* on yksi helikopteri ja useita veneitä. Aluksella on radio- ja satelliittiviestintäjärjestelmät, jotka huolehtivat suunnistuksesta sekä puhelin-, faksi- ja sähköpostipalveluista. Mukavuuksiin kuuluu suuri ruokasali, johon voi sijoittaa kaikki sata matkustajaa yhdellä kertaa, kirjasto, matkustajien oleskelutila, luentosali, lentopallokenttä, kuntosali, lämmitettävä uima-allas, sauna ja sairasosasto. Murtajalla on 50 matkustajahyttiä ja -sviittiä, joissa kaikissa on WC, näköala ulos, televisio ja kirjoituspöytä.

Käyttöhistoria
--------------

*Jamal* ei ole koskaan hoitanut kauppa-aluksien avustamista, vaan se on kuljettanut matkustajia Pohjoisella jäämerellä. Alus teki matkan pohjoisnavalle juhlistaakseen vuosituhannen vaihdetta.
*Tämä artikkeli kertoo Puolan merivoimien Jaskółka-luokan miinanraivaajasta. Muita saman nimisiä aluksia on täsmennyssivulla.*

**ORP Czajka** oli Puolan laivaston Jaskółka-luokan miinanraivaaja toisen maailmansodassa. Alus oli Puolan antauduttua Saksan laivastossa nimettynä *Westerplatteksi* ennen palauttamistaan Puolalle 1946. Alus nimettiin 1949 *D-45:ksi* ja edelleen 1966 *BK-1:ksi*.

Valmistus
---------

*Pääartikkeli: Jaskółka-luokka*
Alus tilattiin Panstwowa Stocznia Modlinskalta Modlinista, missä köli laskettiin huhtikuussa 1933. Alus laskettiin vesille 10. huhtikuuta 1935 ja valmistui 10. helmikuuta 1936.

Palvelus
--------

Syyskuussa 1939 *Czajka* osallistui sotatoimiin raivaajalaivueen lippulaivana päällikkönään Alexei Czerwinski. Alus joutui 1. syyskuuta laivueensa mukana Saksan ilmavoimien hyökkäyksen kohteeksi kotisatamassaan Helissä, minkä jälkeen laivueen jäljelle jääneet alukset siirtyivät *Czajkan* johdolla Jastarniaan. Alus tuki 11.ja 12. syyskuuta rannikkopuolustuksen taistelua saksalaisia vastaan. Alus miinoitti 13. syyskuuta ja seuraavana päivänä se tuki rannikkojoukkojen taistelua, kun se joutui ilmahyökkäykseen Jastarniassa. Lievästi vaurioitunut alus siirrettiin Heliin, jonne se hylättiin miehistön liittyessä maavoimiin.

Helin antauduttua 2. lokakuuta saksalaiset valtasivat *Czajkan* ja liittivät aluksen laivastoonsa nimettynä *Westerplatteksi*. Alus palveli miinanraivaajana ja sodan lopulla tuki- ja apualuksena. Elokuusta 1943 alkaen alus palveli torpedokoulun maalilaivana (saks. *Torpedofangboot*) tunnuksella *TFA 11*. Alus selvisi sodasta kolmen muun Puolan merivoimien miinanraivaajan kanssa, joten ne palautettiin sodan päätyttyä 25. tammikuuta 1946 Travemündessä.

Alus aseistettiin saksalaisilla 20 millimetrin ilmatorjuntatykeillä ja varustettiin miinanraivausvälinein 12. maaliskuuta Kielissä, josta se matkasi muiden takaisin saatujen alusten kanssa Gdyniaan kunnostettavaksi. Alukset muodostivat miinanraivaajalaivueen yhdessä yhdeksän Neuvostoliitosta saadun miinanraivaajan kanssa, mikä oli samalla uusien merivoimien ensimmäinen laivue.

Alus kunnostettiin 1947, minkä jälkeen se liitettiin merisotakouluun ennen *ORP Błyskawican* siirtoa koululaivaksi. Alus palasi miinanraivaajaksi. Miinanraivauksen päätyttyä 1949 alus muutettiin partioveneeksi, kunnes se 1960 siirrettiin majoituskäyttöön. Helmikuussa 1970 alus päätettiin romuttaa.

Lähteet
-------

* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)
* Twardowksi, Marek: The Jaskolka Class Minesweepers.  *Warship*, 1980, IV. vsk, nro 3, s. 167-179. Greenwich, London:  Conway Maritime Press. ISBN 0-85177-206-6.   (englanniksi)

### Viitteet

1. ↑  Twardowski, Marek s. 170

}
**Antiikin Sparta** 

Hallinto 

* Spartan kuningas
* Efori
* *Gerusia*
* *Apella*


Luokat 

* *Homoioi*
* Perioikit
* Helootit


**Helootit** olivat orjien luokka erityisesti antiikin Spartassa. Varhaisimmat helootit olivat Lakonian alkuasukkaita, jotka olivat joutuneet spartalaisten alistamiksi. 600-luvulla eaa. Sparta valtasi Messenian ja alisti myös sikäläisen alkuperäisväestön. Tämän jälkeen suurin osa helooteista oli messenialaisia. Helootit eivät olleet kenenkään kansalaisen yksityisomaisuutta vaan he kuuluivat valtion omistukseen. He tekivät maaorjien tapaan töitä maatiloilla ja kotitalouksissa, minkä lisäksi he toimivat myös spartalaisten hopliittien avustajina, kevytaseisina tai soutajina Spartan laivastossa.

Helootteja oli paljon enemmän kun Spartan kansalaisia, minkä takia spartalaiset pelkäsivät, että nämä nousisivat kapinaan, ja pitivät aina itseään valmiudessa tämän varalta. Helootteja valvottiin tarkasti ja kaikista kapinayrityksistä rangaistiin ankarasti. Vuonna 464 eaa. syttyi kaikkein vakavin heloottikapina, joka oli seurausta Spartassa tapahtuneesta maanjäristyksestä. Kapinoiden pelosta spartalaiset eivät yleensä halunneet lähettää armeijaansa kovin kauaksi Peloponnesokselta. Nuoret spartalaiset miehet ottivat osaa krypteiaksi kutsuttuun rituaaliin, jonka yhteydessä he saivat tappaa epäilyttäviksi katsottuja helootteja.

Helootit avustivat isäntiään sotaretkillä, ja jos joku heistä osoitti eritystä urhoollisuutta sodassa, hänet saatettiin vapauttaa. Tällaisia entisiä helootteja kutsuttiin nimellä *neodamodeis* ("uuskansalaiset"); he saivat taistella Spartan armeijassa hopliitteina. Heloottinaisen ja spartalaisen miehen lapsia kutsuttiin nimellä *mothakes*.

Spartan helootteihin perustuva järjestelmä romahti, kun thebalainen Epameinondas kukisti Spartan vuonna 371 eaa. ja vapautti Messenian Spartan vallasta.

Katso myös
----------

* Orjuus antiikin aikana

Lähteet
-------

* Castrén, Paavo ja Pietilä-Castrén, Leena: *Antiikin käsikirja*. Otava, 2000. ISBN 951-1-12387-4.

### Viitteet

1. ↑  Castrén, Paavo: *Uusi antiikin historia*, s. 135. Helsinki: Otava, 2012. ISBN 978-951-1-21594-3.
2. 1 2  Castrén ja Pietilä-Castrén 2000, s. 206.
3. ↑  Perkins, Ivan: *Vanishing Coup: The Pattern of World History since 1310*, s. 143. Rowman & Littlefield, 2013. ISBN 9781442222724. Teoksen verkkoversio.
4. ↑  Castrén ja Pietilä-Castrén 2000, s. 282.
**ORP Kontradmirał Xawery Czernicki** on Puolan merivoimien monikäyttöinen huolto- ja tukilaiva.

Valmistus
---------

Alus tilattiin Gdánskista, missä köli laskettiin 16. elokuuta 2000. Se laskettiin vesille 16. marraskuuta ja otettiin palvelukseen 1. syyskuuta 2001. Alus on nimetty Katynin joukkomurhassa surmatun kontra-amiraali Xawery Czernickin mukaan.

Aluksen runko pohjautuu Gdańskin korjaustelakan suunnittelutoimiston projekti 130:n runkoratkaisuihin. Neuvostoliiton laivasto tilasi projektin, mutta sopimuksen toteuttaminen keskeytettiin. Puolan merivoimat päätti kuitenkin valmistaa aluksen Gdańskin pohjoisella telakalla.

Vuoteen 2000 mennessä *Kontradmirał Xawery Czernicki* on suurin puolalaisella telakalla valmistettu laivaston alus. Se toteutettiin huolto- ja tukilaivaksi, joka kykenisi kuljettamaan myös jopa 140 sotilasta varusteineen ja ajoneuvoineen, mihin tahansa Nato sitä tarvitsisi. Alus kykenee myös yhteistoimintaan ilma-alusten ja laivaston alusten kanssa esimerkiksi maihinnousu- ja evakuointioperaatioissa.

Palvelus
--------

Operaatio Enduring Freedomissa se liitettiin Yhdysvaltain laivaston Intian valtamerellä toimineeseen 5. laivastoon. Miehistön vaihdon jälkeen alus osallistui Irakin miehitykseen, jonka jälkeen se partioi Eufratjoen suulla kelluvana erikoisjoukkojen tukikohtana.

Lähteet
-------

1. ↑  ERR news
2. 1 2  Puolan laivasto - aluksen valmistus (Arkistoitu – Internet Archive)
3. ↑  Puolan laivasto - Enduring Freedom (Arkistoitu – Internet Archive)
**Lim Su-Jeong** (tai **Im Su-Jeong**) (kor. 임 수정, s. 20. elokuuta 1986) on eteläkorealainen taekwondon olympiavoittaja ja maailmanmestari.

Lim voitti Pekingissä 2008 olympiakultaa 57 kg:n painoluokassa kukistettuaan loppuottelussa turkkilaisen Azize Tanrıkulun pistein 1–0. Hän voitti maailmanmestaruuden 62 kg:n sarjassa Kööpenhaminassa 2009 kaadettuaan finaalissa kiinalaisen Zhang Huan pistein 10–8. Hän sai MM-pronssia 57-kiloisissa Gyeongjussa 2011.

Lim voitti Busanin Aasian kisoissa 2002 kultaa 51 kg:n sarjassa. Hän voitti junioreiden Aasian-mestaruuden 49-kiloisissa 2001 ja 55-kiloisissa 2003. Hän voitti 59 kg:n sarjassa opiskelijoiden maailmanmestaruuden 2006 ja universiadikultaa 2007.

Lähteet
-------

1. ↑  Lin Su-Jeong *sports-reference.com*.  Arkistoitu 9.1.2009. Viitattu 30.4.2015. (englanniksi)
2. 1 2 3 4  Lim, Su-Jeong *taekwondodata.com*. Viitattu 30.4.2015. (englanniksi)
3. ↑  Lim Su-Jeong *awakeningfighters.com*. Viitattu 30.4.2015. (englanniksi)[vanhentunut linkki]
**Puijari-Nick** (*No Good Nick*) on yhdysvaltalainen draamakomediasarja, jonka ovat luoneet David H. Steinberg ja Keetgi Kogan. Sarjan pääosissa nähdään Siena Agudong, Lauren Lindsey Donzis, Kalama Epstein, Melissa Joan Hart ja Sean Astin, ja ensimmäinen osa sai ensi-iltansa Netflixissä 15.4.2019. Kausi kaksi julkaistiin 5. elokuuta 2019. Syyskuussa 2019 ilmoitettiin, että sarja peruttiin kahden kauden jälkeen.

Juoni
-----

13-vuotias Nicole "Nick" Franzellin kasvatti hänen isänsä Tony, joka johti suosittua Franzelli's-ravintolaa Portlandissa, Oregonissa. Kun Liz Thompson avasi Crescendo-ravintolan kadun toisella puolella, Thompsonin perhe käytti likaista taktiikkaa ajaakseen Franzellin kunkurssiin. Tony lainasi rahaa gangsterilta epätoivoisesti pitääkseen ravintolansa pystyssä ja joutui sitten vankilaan, koska hän ryösti lähikaupan maksaakseen takaisin gangstereille. Valtion huostaan ​​otettu Nick sijoitettiin korruptoituneiden sijaisvanhempien Sam ja Dorothy Harbaughin luo, jotka kouluttivat hänet huijariksi.

Sarja alkaa, kun Nick soluttautuu Thompsonien kotiin nimellä "Nicole Patterson" väittäen, että hänen vanhempansa kuolivat äskettäin auto-onnettomuudessa ja että Thompsonien perhe on hänen lähimmät elävät sukulaisensa. Isänsä ja Harbaughien vaikutuksen alaisena Nick yrittää varastaa rahaa ja arvoesineitä Thompsoneilta ja kostaa heille. Kuitenkin, kun hän kiinnittyy yhä enemmän perheeseen, Nickin uskollisuus jakautuu ja hän kamppailee toteuttaakseen suunnitelmansa.

Jaksot
------

### Kausi 1 (2019)

| Jakso | Nimi (USA) | Nimi (Suomi) |
| --- | --- | --- |
| 101 | *The Catfish* | **Huijari saapuu** |
| 102 | *The Pig in the Poke* | **Sika säkissä** |
| 103 | *The Money-Box Scheme* | **Rahalaatikko** |
| 104 | *The Badger Game* | **Kiristystä** |
| 105 | *The Pigeon Drop* | **Turvapäivä** |
| 106 | *The Glim Dropper* | **Sormus** |
| 107 | *The Charity Mugger* | **Joukkorahoitusta** |
| 108 | *The Block Out* | **Vanha ystävä** |
| 109 | *The Man in the Middle Attack* | **Salakuuntelua** |
| 110 | *The Jam Auction* | **Myynti-ilmoitus** |

### Kausi 2 (2019)

| Jakso | Nimi (USA) | Nimi (Suomi) |
| --- | --- | --- |
| 201 | *The Bankjob* | **Pankkihommia** |
| 202 | *The Big Mitt* | **Pokeriturnaus** |
| 203 | *The Trojan Horse* | **Troijan hevonen** |
| 204 | *Follow The Lady* | **Pidä silmällä rouvaa** |
| 205 | *The Italian Job* | **Kilpailija** |
| 206 | *The Mystery Shopper* | **Salainen asiakas** |
| 207 | *The Pied Piper* | **Hamelnin pillipiipari** |
| 208 | *The Diploma Mill* | **Vaalivilppi** |
| 209 | *The Box Job* | **Tallelokero** |
| 210 | *The Fool's Errand* | **Tunnustus** |
**Church–Turingin konjektuuri** (myös Church-Turingin teesi, Churchin väite ja Turingin väite) on yhdistetty hypoteesi niiden funktioiden luonteesta, joiden arvot ovat tehokkaasti laskettavissa. Yksinkertaisimmin ilmaistuna se sanoo, että "kaikki laskettavissa oleva on laskettavissa Turingin koneella."

1900-luvun alkupuolella tehtiin useita yrityksiä formalisoida laskettavuuden käsitettä:

* Yhdysvaltalainen matemaatikko Alonzo Church loi funktioiden määrittämiseen metodin, jota kutsutaan lambda-kalkyyliksi.
* Brittiläinen matemaatikko Alan Turing loi teoreettisen mallin koneelle, joka voisi suorittaa laskelmia syöttötiedoista.
* Church yhdessä matemaatikko Stephen Kleenen ja loogikko J. B. Rosserin kanssa loivat virallisen määritelmän funktioille, joiden arvot voisivat olla laskettavissa rekursiolla.

Kolme matemaatikkoa, Emil Post, Alonzo Church ja Alan Turing, kehittivät 1936 toisistaan riippumatta ensimmäiset universaalien tietokoneiden abstraktit mallit. Matemaatikko Roger Penrose esitti, että sitä sanottaisiin Turingin periaatteeksi.

Turingin periaate Turingin ilmaisemassa muodossa
------------------------------------------------

Jokainen funktio, jota pidetään laskettavana luonnollisella tavalla, voidaan laskea universaalilla Turingin koneella.

Katso myös
----------

* Churchin–Turingin–Deutschin periaate

Lähteet
-------

1. ↑  Todellisuuden rakenne, s. 126
2. ↑  Todellisuuden rakenne, s. 127
3. ↑  Kvanttitietokone (kirja), s. 116

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Lily Weiding (1966).
**Lily Weiding** (22. lokakuuta 1924 Frederiksberg – 15. kesäkuuta 2021) oli tanskalainen näyttelijä. Hän näytteli muun muassa Tanskan kuninkaallisessa teatterissa ja useissa elokuvissa.

Elämä
-----

Lily Weidingin vanhemmat olivat Poul Knut Vejding (1895–1987) ja Ane Marie Gaarsdal (1895–1984). Hän debytoi vuonna 1942 Frederiksberg Teaterissa Emilyn roolissa näytelmässä *Vor By*. Vuosina 1943–1945 hän opiskeli Tanskan kuninkaallisen teatterin oppilaskoulussa, jonka jälkeen hän näytteli samaisessa teatterissa pari vuotta. Hänen seuraava teatterinsa oli Riddersalen, josta hän palasi jälleen Kuninkaalliseen teatteriin, muun muassa vuosiksi 1958–1966.

Weidingilla oli roolitehtäviä myös seuraavissa teattereissa: Odense Teater, Husets Teater, Bristol Music Center's Teater ja Betty Nansen Teatret.

Weiding näytteli muun muassa kappaleissa *My Fair Lady*, *Hedda Gabler*, *Lang dags rejse mod nat*, *Morgen og aften* ja *Som man behager*. Klassikkonäytelmässä *Peer Gynt* hän tulkitsi Solveigia, näytelmässä *Flyvende Sommer* hän oli Alma ja näytelmässä *Een af tusind* hän oli Pattyn osassa.

Lily Weiding avioitui näyttelijä Sigfred Johansenin kanssa vuonna 1945. Johansenin kuoleman jälkeen hän avioitui näyttelijä Mogens Wiethin kanssa. Pariskunnalle syntyi tytär Julie 1960. Vuodesta 1980 Weiding on ollut aviossa näyttelijä-ohjaaja Morten Grunwaldin kanssa.

Filmografia
-----------

* Tyrannens fald (1942)
* Damen med de lyse handsker (1942)
* De kloge og vi gale (1945)
* Billet mrk. (1946)
* Oktoberroser (1946)
* Familien Swedenhielm (1947)
* Tre år efter (1948)
* Kristinus Bergman (1948)
* Tante Tut fra Paris (1956)
* Ingen tid til kærtegn (1957)
* Tre må man være (1959)
* Halløj i himmelsengen (1965)
* Martha (1967)
* Tjærehandleren (1971)
* Olsen-bandens sidste bedrifter (1974)
* En dag i oktober (1991)
* Det forsømte forår (1993)
* De grønne slagtere (2003)
* Anja og Viktor - i medgang og modgang (2008)

Lähteet
-------

* Danskefilm.dk

### Viitteet

1. ↑  Skuespiller Lily Weiding er død

Aiheesta muualla
----------------

* Lily Weiding Elonetissä.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
Näkymä Pekingin läntiselle rautatieasemalle vuoden 2009 chunyunin aikaan
**Chunyun** (yksink.: 春运; perint.: 春運; pinyin: *Chūnyùn*) tarkoittaa kiinalaisen uudenvuoden aikaan tapahtuvaa erittäin kiivasta matkustusajankohtaa. Vuonna 2006 ajankohtana tehtiin yli 2 miljardia matkaa ja ilmiötä on kuvattu maailman laajimmaksi vuosittaiseksi muuttoliikkeeksi. Ruuhkat kohdistuvat erityisesti rautatieliikenteeseen. Matkustus alkaa yleensä 15 päivää ennen uutta vuotta ja kestää noin 40 päivää ja se on synnyttänyt useita sosiaalisia ongelmia.

Alkuperä
--------

*Chunyun*-ilmiön taustalla on kolme pääasiallista syystä.

Kiinassa perheet kokoontuvat perinteisesti yhteen viettämään uutta vuotta. Muualla töissä tai opiskelemassa asuvat palaavat kotiseuduilleen. 1970-luvun lopulla tehtyjen talousuudistusten myötä on syntynyt uusia työmahdollisuuksia, jotka kuitenkin ovat usein kaukana ihmisten alkuperäisiltä kotiseuduilta. Taloudelliset erityisalueet, kuten Shenzhen, Shanghai ja Peking ja rannikon varakkaat alueet tarjoavat työmahdollisuuksia ja parempia elinmahdollisuuksia ylipäätään. Tämän seurauksena on viime vuosikymmenten aikana syntynyt länsimaissa teollisen vallankumouksen aikana tapahtunutt muuttoliikettä vastaava kehitys. Vuonna 1990 siirtotyöläisten määräksi arvioitiin 50 miljoonaa ja vuonna 2000 epävirallisten arvioiden mukaan 150–200 miljoonaa. Chunyunin aikana useat heistä palaavat kotiseuduilleen.

Kiinan koulujärjestelmän uudistukset ovat lisänneet yliopisto-opiskelijoiden määrää. Kuten työpaikat, myös yliopistot sijaitsevat usein kasvukeskuksissa ja monet joutuvat muuttamaan uudelle paikkakunnalle. Kiinalainen uusivuosi ajoittuu yleensä samaan aikaan yliopistojen talviloman kanssa. Vuonna 2006 chunyunin aikana matkusti 194 miljoonaa henkilöä junalla joista 6,95 miljoonaa oli opiskelijoita. 

Kiinalainen uusivuosi on toinen viikonmittaisista kansallisista loma-ajoista (toinen on Kiinan itsenäisyyspäivän aikaan lokakuun alussa) ja monet matkustavat lomalle. Kotimaan turismi on kiinassa suositumpaa kuin koskaan ja myös tämä kasvattaa omalta osaltaan matkustajamääriä. 

Nämä tekijät kärjistävät liikennejärjestelmien ongelmia. Rautatieverkon kapasiteetti on liian pieni nykyisille matkustajamäärille, eikä se myöskään ole tarpeeksi kattava mikä aiheuttaa kuormitusta linja-autoliikenteeseen, jossa ongelmina ovat huonokuntoiset tiet ja vanhentunut kalusto.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chunyun
Euroopan valuuttakurssijärjestelmä (European Exchange Rate Mechanism, ERM) oli talousjärjestelmä, joka oli voimassa vuosina 1979–1999. Sen tarkoituksena oli vahvistaa Euroopan maiden valuuttojen välistä vakautta ja edistää talouskasvua. Yksi keskeisimmistä tavoitteista oli säilyttää Euroopan maiden valuuttojen välinen kurssivakaus. Järjestelmässä jokaisen maan valuutta määriteltiin tietyn arvon suhteessa muihin valuuttoihin, ja nämä arvot määriteltiin tarkasti. Jos jonkin maan valuutta uhkasi heikentyä, muut maat saattoivat ostaa sen valuuttaa, mikä vahvistaa sen arvoa ja ylläpitää sen kurssivakautta.

ERM:ään liittyi kuitenkin monia ongelmia. Ensinnäkin, ERM:n tiukka valuuttapolitiikka rajoitti Euroopan maiden talouspoliittista vapautta ja esti niitä käyttämästä tarvittavia toimenpiteitä talouden suojaksi. Toiseksi, ERM ei ottanut huomioon maiden erilaisia taloudellisia tarpeita ja tilanteita, mikä johti moniin epäonnistuneisiin yrityksiin ylläpitää kurssivakautta. Lisäksi järjestelmä oli altis spekulaatiolle, koska valuutan arvoa yritettiin pitää tietyllä tasolla keinotekoisesti.

Vaikka ERM:ään liittyi monia ongelmia, se oli kuitenkin merkittävä askel kohti Euroopan taloudellista yhdentymistä. ERM edisti yhteistyötä Euroopan maiden välillä ja auttoi vakauttamaan Euroopan taloutta, mikä edisti talouskasvua. ERM myös toimi perustana Euroopan talous- ja rahaliitolle (EMU), joka johti euroon valuuttana ja lisäsi taloudellista yhdentymistä Euroopassa.

ERM:än tilalle perustettiin vuonna 1999 Euroopan uusi valuuttakurssijärjestelmä ERM II.

Lähteet:

"European Exchange Rate Mechanism" European Central Bank

"The European Exchange Rate Mechanism (ERM)" Investopedia

"The European Monetary System and the European Exchange Rate Mechanism" Economic History Association
Church Island (Menainsalmi)Church Island ja sinne kulkeva pengertie

|  |  |
| --- | --- |
| Muut nimet | 
Ynys Dysilio |
| Sijainti | 
Anglesey, WalesYhdistynyt kuningaskunta |
| Vesialue | 
Menainsalmi |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Church Island** (kymriksi *Ynys Dysilio*) on saari Pohjois-Walesissä Menainsalmessa. Saari kuuluu Menai Bridgen kaupunkiin.

Saaressa on nimensä mukaan kirkko, St Tysilio's Church. Se on peräisin 1400-luvulta, mutta sen rakentajasta ei ole varmuutta. Laajalti uskotaan, että nykyisen kirkon paikalla on aiemmin ollut kirkko tai kappeli. Saaren kymriläinen nimi Ynys Dysilio tarkoittaa Tysilion saarta. Tysilio oli 600-luvulla vaikuttanut walesiläinen pyhä mies, ja hänen uskotaan perustaneen kirkon saarelle, mutta mitään kirjoja tai todisteita tästä ei ole löytynyt.

Saarella on myös hautausmaa, jonne on haudattu paikallisten lisäksi Menain riippusillan ja Britannia Bridgen rakennustyömailla menehtyneitä. Saareen on kulku pengertietä pitkin.

Lähteet
-------

1. 1 2  Church Island and the church of St. Tysilio

Aiheesta muualla
----------------

* Kuvia tai muita tiedostoja aiheesta **Church Island** Wikimedia Commonsissa
Hermann Alexander Diels
**Hermann Alexander Diels** (18. toukokuuta 1848 Biebrich bei Wiesbaden – 4. kesäkuuta 1922 Berliini-Dahlem) oli saksalainen filologi, klassisen kirjallisuuden ja antiikin filosofian tutkija. Diels opiskeli aluksi Berliinin yliopistossa ja myöhemmin Bonnin yliopistossa, josta väitteli vuonna 1870 Hermann Usenerin oppilaana. Hänen ystäviinsä kuului Ulrich von Wilamowitz-Moellendorff. Diels palasi Berliiniin vuonna 1877. Hänestä tuli Berliinin yliopiston professori vuonna 1886.

Diels tunnetaan ennen kaikkea esisokraattisilta filosofeilta säilyneiden tekstikatkelmien kokoelmasta *Die Fragmente der Vorsokratiker* (1903), joka on edelleen laajalti tutkijoiden käytössä. Diels popularisoi samalla termin "esisokraatikko", vaikkakin se oli esiintynyt jo George Groten teoksessa *Plato and the Other Companions of Sokrates* (1865).

Diels uudisti ja laajensi *Die Fragmente der Vorsokratiker* -teosta kolme kertaa, ja myöhemmin Walther Kranz julkaisi siitä viidennen uudistetun painoksen 1934–37 ja kuudennen 1952. Teoksen myöhemmät painokset ovat uusintapainoksia viimeksi mainitusta.

Teoksia
-------

* *De Galeni historia philosopha* (väitöskirja, 1870)
* *Doxographi Graeci* (1879)
* *Commentaria in Aristotelem Graeca* (1882–1909)
* *Parmenides Lehrgedicht* (1897)
* *Poetarum Philosophorum Fragmenta* (1901)
* *Die Fragmente der Vorsokratiker* (1903)
* *Die Handschriften der antiken Ärzte* (1905–07)
* *Antike Technik: 7 Vorträge* (7 luentoa, 1920)

Aiheesta muualla
----------------

* Wesseling, Klaus-Gunther: Diels, Hermann Alexander *Biographisch-Bibliographisches Kirchenlexikon*.  (saksaksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii
* Mathematics Genealogy Project
* zbMATH

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Hermann Alexander Diels
Maria Caserini vuonna 1914.
**Maria Caserini** (syntyjään *Maria Adele Gasperini*, myös *Maria Gasparini*; 24. heinäkuuta 1884 Milano – 15. huhtikuuta 1969 Milano) oli italialainen näyttelijä.

La Scalan balettikoulussa opiskellut Maria Gasperini siirtyi jo varhain elokuva-alalle. Hän työskenteli vuodesta 1906 lähtien Cinesillä ja esitti pääosia lukuisissa miehensä Mario Caserinin ohjaamissa elokuvissa. Hänen tunnetuimpia töitään ovat melodraama *La ribalta* (1912) ja historiallinen suurelokuva *Nerone e Agrippina* (1914). Caserini ei ollut ulkonäöltään erityisen kaunis, mutta hänen olemuksensa oli voimakasluonteinen, arvokas ja elegantti. Ikäännyttyään hän siirtyi esittämään sivuosia, usein äidin roolia.

Elokuvia
--------

* *Agrippina, Neron äiti*, 1911
* *La ribalta*, 1912
* *Mutta rakkauteni ei kuole koskaan*, 1913
* *Il padrone delle ferriere*, 1919

Lähteet
-------

1. ↑  Dizionario Biografico degli Italiani *treccani.it*. Viitattu 24.8.2017.
2. ↑  *Researching Women in Silent Cinema: New Findings and Perspectives*, s. 353–361. Bologna: Department of Arts, University of Bologna, 2013. ISBN 9788898010103. Teoksen verkkoversio.

Aiheesta muualla
----------------

* Maria Caserini Internet Movie Databasessa. (englanniksi)
**Rafael Stenius** (30. syyskuuta 1897 Helsinki – 9. maaliskuuta 1962 Helsinki) oli suomalainen näyttelijä, teatterinjohtaja ja teatteriohjaaja.

Ura
---

Rafael Steniuksen vanhemmat olivat pankinjohtaja Valter Fridolf Stenius ja Hanna Kurvinen. Stenius valmistui ylioppilaaksi Suomalaisesta Normaalilyseosta 1917. Saman vuoden kesänä hän aloitti näyttämöuransa Tammisaaren Ulkoilmateatterissa (Ekenäs Friluftsteater). Vuonna 1919 hän suoritti Svenska Teaternin oppilaskoulun kurssin.

Helmikuussa 1920 Stenius kiinnitettiin näyttelijäksi Turun ruotsalaiseen teatteriin, ja hän toimi siellä 1926 alkaen myös ohjaajana. Vuonna 1933 hän siirtyi Wasa Teaterin johtajaksi, pesti kesti vuoteen 1939. Jatkosodan aikana Stenius johti Aunuksen Teatteria. Hänen taiteellinen uransa päättyi lyhyeen jaksoon ohjaajana Lilla Teaternissa, minkä jälkeen hän siirtyi vakuutusyhtiö Kalevan palvelukseen.

Steniuksen rooleja olivat muun muassa Esko (*Sockenskomakarna*), Kenraali Pecklin (*Gustaf III*), Lill-Klas (*Stor-Klas och Lill-Klas*) ja Higgins (*Pygmalion*).

Stenius näytteli myös kahdessa Suomen Filmiteollisuuden komediaelokuvassa: *Tavaratalo Lapatossu & Vinski* (1940) ja *Aatamin puvussa... ja vähän Eevankin* (1940).

Lähteet
-------

* *Kotimaisia näyttämötaiteilijoita sanoin ja kuvin - Inhemska scenkonstnärer i ord och bild*. Viipuri: Kustannusliike Opas, 1930.

### Viitteet

1. 1 2 3 4 5  Kotimaisia näyttämötaiteilijoita sanoin ja kuvin 1930, s. 302 ja 303
2. 1 2 3 4 5  Stenius, Rafael *Uppslagsverket Finland*. Viitattu 15.1.2021.
3. ↑  Rafael Stenius Elonetissä.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet
* Uppslagsverket Finland

 |

 |
**Hermann Boerhaave** (31. joulukuuta 1668 Voorhout – 23. syyskuuta 1738 Leiden) oli alankomaalainen lääkäri ja kasvitieteilijä.

Boerhaave syntyi 31. joulukuuta Voorhoutissa. Hänen isänsä oli Reverend Jacobus Boerhaave ja äitinsä Hagar Daelder. Boerhaaven äiti kuoli Boerhaaven ollessa viisivuotias, ja isä vuonna 1683. Boerhaave aloitti opinnot Leidenin yliopistossa 1684 pääaineenaan teologia ja filosofia. Hän sai filosofian tutkinnon vuonna 1690. Valmistuttuaan Boerhaaven kiinnostui lääketieteestä ja valmistuikin lääkäriksi kolme vuotta myöhemmin 1693. Vuonna 1701 hänet valittiin Leidenin yliopistoon luennoimaan lääketieteestä. Vuonna 1709 hänet valittiin kasvi- ja lääketieteen professoriksi Leideniin. Vuonna 1710 hän avioitui Maria Drolenvaux'n kanssa. He saivat yhteensä neljä lasta. Vuonna 1718 hänet valittiin myös kemian professoriksi. Boerhaave suoritti kemiallisia mittauksia tarkkaillen lämpötiloja. Hän oli ensimmäinen, joka eristi urean virtsasta. Häntä pidetään myös kliinisen lääketieteen opetuksen kehittäjänä.

Lähteet
-------

1. ↑  Boerhaave, Hermann encyclopedia.com. Viitattu 1.11.2015. (englanniksi)
2. ↑  Herman Boerhaave (1668–1738) sciencemuseum.org.u.  Arkistoitu 4.10.2015. Viitattu 1.11.2015. (englanniksi)

Aiheesta muualla
----------------

* Kuvia tai muita tiedostoja aiheesta **Hermann Boerhaave** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Australia
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* International Plant Names Index
* CiNii
* Mathematics Genealogy Project

 |
|  |
| Taiteenala | 
* RKD Artists

 |
|  |
| Henkilöt | 
* Alankomaat
	+ 2
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Hermann Bondi** (1. marraskuuta 1919 Wien, Itävalta – 10. syyskuuta 2005 Cambridge, Englanti) oli itävaltalais-brittiläinen matemaatikko ja kosmologi. Hän oli Fred Hoylen ja Thomas Goldin rinnalla kolmas maailmankaikkeuden syntyä kuvaavan pysyvän tilan teorian kehittäjä ja toimi 1967–1971 Euroopan avaruusjärjestö ESAn edeltäjän ESROn johtajana.

Wieniläiseen lääkäriperheeseen syntynyt Bondi lähti vuonna 1937 opiskelemaan matematiikkaa Cambridgen Trinity Collegessa.

Lähteet
-------

1. ↑  Hermann Bondi
2. ↑  Vuosisatamme 1000 tärkeintä ihmistä Bom–Bra.  *Helsingin Sanomat*, 12.10.1969, s. 12. Näköislehden aukeama (tilaajille).



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Kreikka
* Alankomaat
* Puola

 |
|  |
| Tieteilijät | 
* CiNii
* MathSciNet
* Mathematics Genealogy Project
* Scopus
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Hermann Bondi
**Isolinnankatu** on yksi Porin keskustan pääkaduista. Se on yksisuuntainen katu, joka kulkee kaupungin ydinkeskustan itälaidalla pohjois-eteläsuunnassa. Isolinnankatu alkaa pohjoisesta Keski-Porin kirkon luota, päätyen Keskusaukiolle Porin linja-autoaseman edustalle. 

Isolinnankatu erottaa arkkitehti G. Th. Chiewitzin vuoden 1852 Porin palon jälkeen suunnitteleman keskustan ruutukaava-alueen V kaupunginosan puutalokortteleista. Katu esiintyy kartoissa ensimmäisen kerran vuonna 1840 nimellä *Iso Linnakatu (Stor Slottsgatan)*. Nimensä se on saanut kaupungin perustajan Juhana Herttuan Keski-Porin kirkon paikalle suunnittelemasta linnasta, joka ei kuitenkaan koskaan valmistunut. 

Kadun varrella sijaitsevat muun muassa Oikeustalo, Porin nuorisotalo ja lukuisia virastoja sekä kauppakeskukset IsoKarhu ja Bepop. Myös Porin kauppahalliin on sisäänkäynti Isolinnankadulta. Itäpuiston ja Isolinnankadun kulmauksessa toimi Hotelli Juhana Herttua vuosina 1955–1997. Rakennus purettiin tulipalon jälkeen vuonna 2018.

Sosialidemokraattisen puolueen perustajiin kuuluneen Eetu Salinin patsas sijaitsee Isolinnankadun ja Itäpuiston risteyksessä. Kadun alkupäässä Hallituskadun kulmauksessa on Euroopan ensimmäisen naisarkkitehdin Signe Hornborgin merkittävimpiin rakennuksiin kuuluva *Signelinna* (*Nevanderin talo*).

Signelinna
Vuonna 2004 valmistui John Websterin ohjaama Isolinnankadun elämästä kertova saman niminen dokumenttielokuva. 2010 sai ensiesityksensä Noora Männistön elokuva kadun varrella sijaitsevasta Itätullin päiväkodista. Molemmat on esitetty kahdesti Yle TV2:n Dokumenttiprojektissa.

Lähteet
-------

* *Kui? - Porilaisen käsikirja* Pori Seura ry 2007, ISBN 978-952-92-3028-0

### Viitteet

1. ↑  Joensuu, Jenni: "Herttuassa kävi porilaista parempaa väkeä" – legendaarinen Juhana Herttuan talo katoaa Porin katukuvasta pala kerrallaan  6.6.2018. Yle Uutiset. Viitattu 1.7.2018.
2. ↑  *Noora Männistö kuvasi dokumentin Itätullin päiväkodista* Satakunnan Kansa 4.9.2010[vanhentunut linkki]

Aiheesta muualla
----------------

* Isolinnankatu *Pori-tiedossa*
* Isolinnankatu-dokumentti Elonetissä
* Porin kaupungin sivut (Arkistoitu – Internet Archive)
**Jari Juhani Perkiömäki** (s. 13. huhtikuuta 1961 Pori) on suomalainen jazzmuusikko, säveltäjä ja musiikinopettaja, jonka instrumentti on saksofoni. Hän toimi Taideyliopiston rehtorina viisivuotiskauden 1.12.2015-30.11.2020.

Perkiömäki valmistui Sibelius-akatemian jazz-osastolta vuonna 1989 ja väitteli tohtoriksi vuonna 2002 ensimmäisenä suomalaisena jazzmusiikin alalta. Hän on toiminut opettajana Sibelius-akatemiassa 1980-luvulta lähtien sekä myöhemmin jazzosaston johtajana ja Sibelius-Akatemian vararehtorina.

Muusikonuransa Perkiömäki aloitti Pori Big Bandissä 1970-luvun lopulla ja on myöhemmin soittanut muun muassa Espoo Big Bandissä sekä UMO Jazz Orchestrassa. Hänellä on myös oma yhtye Jari Perkiömäki Quartet, joka on julkaissut kaksi albumia vuosina 1985 ja 1997. Lisäksi Perkiömäki on toiminut teatterisäveltäjänä. Vuonna 2005 hän sai Suomen Jazzliiton Yrjö-palkinnon.

Äänitteet
---------

* *Jari Perkiömäki Quartet*, 1985
* *Shades*, 1985
* *Organic Baritone Quartet*, 2016

Lähteet
-------

1. ↑  Paavilainen, Ulla (päätoim.): *Kuka kukin on: henkilötietoja nykypolven suomalaisista 2015*, s. 687. Helsinki: Otava, 2014. ISBN 978-951-1-28228-0.
2. ↑  Uusitorppa, Harri: Vain muusikon ammatti kiinnosti. (Perkiömäen 60-vuotishaastattelu) *Helsingin Sanomat*, 9.4.2021, s. B 13. Helsinki:  Sanoma Media Finland Oy. ISSN 0355-2047. Artikkelin verkkoversio. Viitattu 9.4.2021.
3. ↑  Turunen, Joonas: Taideyliopistolle uusi rehtori – yllätysnimi musiikkimaailmasta *Yle Uutiset*.  5.11.2015. Viitattu 5.11.2015.
4. 1 2  Jazz Finland Viitattu 30.7.2013.
5. ↑
6. ↑  Discogs Viitattu 30.7.2013.
7. ↑   (Arkistoitu – Internet Archive)
8. ↑  Kotimaan toiminta: Valtakunnalliset Jazzpäivät ja Yrjö-palkinto *Jazz Finland*. Jazzliitto. Viitattu 30.7.2018.

Aiheesta muualla
----------------

* Jari Perkiömäen kotisivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |

 |
Ecco-myymälä Ruotsin Tyresössä.
**Ecco Sko A/S** on tanskalainen jalkinevalmistaja. Yrityksen on perustanut Karl Toosbuy vuonna 1963. Hän osti tyhjäksi jääneen tehtaan ja alkoi valmistaa naisten jalkineita Venus-tuotemerkillä.

Ecco-kenkiä myydään 3 000 myymälässä ympäri maailmaa, ja niitä valmistetaan noin 12 miljoonaa paria vuodessa. Yrityksen omistaa nykyisin perustajan tytär Hanni Toosbuy Kasprzak. 

Eccolla on omia nahkatehtaita Alankomaissa, Portugalissa, Indonesiassa ja Thaimaassa. Ne myyvät kolmanneksen tuotannostaan muille valmistajille. Jalkineet valmistetaan pääosin Slovakiassa, Japanissa, Kyproksella, Thaimaassa, Indonesiassa, Portugalissa, Kiinassa ja Intiassa. Osan kenkätehtaista omistaa Ecco, osa toimii sopimusvalmistajina.

Ecco tuli 1970-luvun lopulta alkaen tunnetuksi erityisen mukavista kengistään. Ensimmäinen malli oli nimeltään Ecco Joke. Se oli tehty vaaleanruskeasta pehmeästä nahasta, sen kärki muistutti louferia tai purjehduskenkää, ja sen paksuun pohjaan oli kohokuvioitu Ecco-logo. Sitä seurasivat Ecco Free- ja Ecco Time -mallit. Vuonna 1980 Joke-mallia oli valmistettu jo miljoona paria ja seuraavana vuonna, jolloin lanseerattiin tenniskenkää muistuttava Ecco Soft -malli, jo kaksi miljoonaa paria.

Sittemmin Eccon kenkämallisto on laajentunut monenlaisiin tyyleihin. Ecco-kengät kuuluvat ylempään hintaryhmään, ja niiden päämarkkinat ovat Länsi-Euroopassa, Pohjois-Amerikassa ja Aasiassa.

Lähteet
-------

1. 1 2 3 4  Annual Report 2013, Global Ecco. Viitattu 13.10.2014.
2. ↑  Hanni Toosbuy Kasprzak, Forbes.com. Viitattu 13.10.2014.
3. ↑  Heritage, Ecco.com. Viitattu 13.10.2014.
4. 1 2 3  Heritage Timeline (Arkistoitu – Internet Archive), Ecco USA. Viitattu 13.10.2014.
5. ↑  Heritage: Innovation (Arkistoitu – Internet Archive), Ecco.com. Viitattu 12.10.2014.

Aiheesta muualla
----------------

* Kuvia tai muita tiedostoja aiheesta **Ecco** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Ecco
**Omar Fraile Matarranz** (s. 17. heinäkuuta 1990 Baracaldo, Baskimaa) on espanjalainen maantiepyöräilijä. Hän aloitti ammattilaisuransa Caja Rural - Seguros RGA -tallissa 2013–2015, edusti Dimension Data -joukkuetta 2016–2017, Astanaa 2018–2021 ja vuodesta 2022 alkaen Ineos Grenadiersiä. Hän voitti mäkikirikilpailun Espanjan ympäriajossa 2015 ja 2016. Italian ympäriajossa 2017 hän voitti mäkisessä maastossa ajetun 11. etapin. Hän voitti 14. etapin Ranskan ympäriajossa 2018 sekä maantieajon Espanjan-mestaruuden 2021.

Saavutuksia
-----------

Lähteet: Cycligbase, Cycling Archives, Pro Cycling Stats

2015
Baskimaan ympäriajo, mäkikirikilpailun voitto
Giro dell'Appennino, voitto
Dunkerquen neljän päivän ajo, 4. etapin voitto
Espanjan ympäriajo
 Mäkikirikilpailun voitto, johdossa etappien 3–21 jälkeen
2016
Vuelta a Burgos, mäkikirikilpailun voitto
Espanjan ympäriajo, 
16px Mäkikirikilpailun voitto, johdossa etappien 10 ja 20–21 jälkeen
2017
Tour de Yorkshire, kokonaiskilpailussa toinen
Italian ympäriajo, mäkikirikilpailussa kolmas, 11. etapin voitto
Espanjan ympäriajo, 12. etapilla toinen
2018
Baskimaan ympäriajo, 5. etapin voitto
Tour de Romandie, 1. etapin voitto
Ranskan ympäriajo, 14. etapin voitto
2020
Vuelta a Murcia, mäkikirikilpailun voitto
Espanjan ympäriajo, 7. etapilla toinen
2021
Maantieajon Espanjan-mestaruus
2022
Britannian ympäriajo, kokonaiskilpailussa kolmas
2023
Vuelta a Andalucia, 5. etapin voitto

Lähteet
-------

1. 1 2 3  Fraile Matarranz Omar *cyclingbase.com*.  Arkistoitu 5.3.2016. Viitattu 7.1.2016. (englanniksi)
2. 1 2 3  Omar Fraile Matarranz *cyclingarchives.com*. Viitattu 14.1.2018. (englanniksi)
3. 1 2 3  Omar Fraile *procyclingstats.com*. Viitattu 19.2.2023. (englanniksi)
4. ↑  Giro d'Italia: Fraile cleans up in Bagno di Romagna *cyclingnews.com*.  17.5.2017. Viitattu 17.5.2017. (englanniksi)
5. ↑  2016 » 71st Vuelta a España (2.UWT) Mountains *procyclingstats.com*. Viitattu 12.9.2016. (englanniksi)
**Falabella** on maailman pienin hevosrotu. Rotu on saanut nimensä sitä Argentiinassa Buenos Airesin ulkopuolella kasvattaneen perheen mukaan. Falabella luetellaan rotukirjassa hevoseksi, koska sen rakenne viittaa täysin hevoseen.

Ominaisuudet
------------

Falabellan säkäkorkeus on yleensä 70-85 cm. Häntä on paksu ja tuuhea kuten shetlanninponilla. Lautaset ovat pystyt ja häntä kiinnittynyt alhaalle. Säkä on matala. Alakaula on paksu ja pää on usein suuri, mutta sirorakenteinen. Kaikki värit hyväksytään, ja monet kasvattajat suosivatkin erikoisia värejä kuten tiikerinkirjavuutta.

Runsaan sukusiitoksen vuoksi falabelloilla esiintyy paljon terveysongelmia, erityisesti rakennevikoja kuten isopäisyyttä, heikkoja kintereitä ja jalkojen asentovirheitä.

Falabella-hevosista pitää kirjaa *Asociación de Criadores de Caballos Falabella*, jonka käyttöön yhdistyksen puheenjohtaja rouva Falabella luovutti alkuperäisen Falabellan tallien sukutietokannan.

Historia
--------

Falabellarodun väitetään toisinaan kehittyneen itsestään Etelä-Amerikassa Andalusiasta tuotujen vapaana eläneiden hevosten keskuudessa, mutta todellisuudessa se ilmeisesti kehitettiin tietoisesti miniatyyrihevoseksi risteyttämällä keskenään erityisen pieniä shetlanninponi- ja täysiverisyksilöitä. Falabellan perhe alkoi jalostustyönsä myötä pitää vuonna 1940 kirjaa hevostensa suvusta ja syntymäajoista. Nykyään minihevosista käytetään erityisest Yhdysvalloissa monia erilaisia rotu- ja rekisterinimiä, eikä rotupuhtaudesta voi juuri puhua.

Yksi maailman pienimmistä minihevosista oli länsivirginialaisen Smith McCoyn omistama tamma *Sugar Dumpling*, joka oli 51 senttimetrin korkuinen ja painoi ainoastaan 13,6 kiloa. Maailman pienin hevonen on tiettävästi 2001 syntynyt missourilainen minihevostamma *Thumbelina* ("Peukalo-Liisa"), joka on täysikasvuisena 44,50 cm korkea ja painaa noin 26 kiloa.

Käyttö
------

Falabella on lähinnä lemmikkieläin. Ratsuksi se on liian pieni, mutta sen voi valjastaa vetämään pieniä vaunuja. Falabelloja on jonkin verran myös koulutettu opaskoiran tapaisiksi opashevosiksi.

Lähteet
-------

1. ↑  Thumbelina, world’s smallest horse *worldssmallesthorse.com*.  Arkistoitu 9.11.2006. Viitattu 30. kesäkuuta 2007. (englanniksi)
2. ↑  The Guide Horse Foundation Guide Horse Foundation.  Arkistoitu 17.10.2007. Viitattu 30. kesäkuuta 2007. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Falabella**.
* Falabella Hevosmaailma.netissä (Arkistoitu – Internet Archive)
**Herman Wilhelm Avellan** (28. marraskuuta 1912 Viipuri – 13. heinäkuuta 1980) oli suomalainen lääkäri ja ruotsin kielellä kirjoittanut kirjailija.

Henkilöhistoria
---------------

Avellanin vanhemmat olivat varatuomari Johan Severin Avellan ja Alice Sophie Thesleff ja puoliso vuodesta 1940 Greta Christiane Rothe. Avellan pääsi ylioppilaaksi 1930 ja valmistui lääketieteen kandidaatiksi 1935 sekä lisensiaatiksi 1943. Keuhkosairauksiin Avellan erikoistui 1947. Avellan toimi Helsingissä aluelääkärinä 1946–1972 ja terveyskeskuslääkärinä 1972–1975. Hän oli myös Kulosaaren ruotsalaisen yhteiskoulun koululääkärinä 1946–1965. Sotilasarvoltaan Avellan oli lääkintäkapteeni (1943).

Teoksia
-------

* *Att älska Marianne* : radiokuunnelma. Radioteatern 1951
* *Åttonde kapitlet* : radiokuunnelma (Runar Schildtin aiheen mukaan). Radioteatern 1952

Lähteet
-------

* Herman Avellan SKS:n kirjailijamatrikkelissa (toimimaton linkki)
* SLS Dramadatabas Daniel : Herman Avellan

### Viitteet

1. 1 2 3  Juhani Kirpilä, Sisko Motti, Anna-Marja Oksa (toim.): *Suomen lääkärit 1962*, s. 36. Helsinki: Suomen Lääkäriliitto, 1963.
2. ↑  Geni: Herman Wilhelm Avellan
*Tämä artikkeli käsittelee Uranuksen kuuta. Muita merkityksiä luetellaan täsmennyssivulla.*

**Oberon** on Uranuksen kuista toiseksi suurin ja neljästä suuresta kuusta uloin. Oberonin designaatio*selvennä* on **Uranus IV**.

Löytäminen ja nimeäminen
------------------------

Kuun löysi William Herschel vuonna 1787 samaan aikaan Titanian kanssa. John Herschel nimesi Oberonin vuonna 1852 yhdessä kolmen muun silloin tunnetun Uranuksen kuun kanssa. Oberon on saanut nimensä William Shakespearen näytelmässä *Juhannusyön uni* esiintyvän keijukaisten kuninkaan mukaan.

Fyysiset ominaisuudet
---------------------

Ainoa Oberonia lähietäisyydeltä tutkinut luotain on Voyager 2, joka ohitti kuun tammikuussa 1986. Ohilennon aikana kuun eteläinen pallonpuolisko oli kääntyneenä Aurinkoon päin, joten ainoastaan sitä puolta kyettiin tutkimaan. Oberonista noin 50 prosenttia on vesijäätä, 30 prosenttia silikaattikiveä 20 prosenttia metaanin muodostamia orgaanisia yhdisteitä. Pinta on jäinen, vanha ja voimakkaasti kraattereiden peittämä. Monien kraattereiden pohjaa peittää tunnistamaton tumma materiaali. Kraattereiden lisäksi Oberonista tunnetaan pitkiä, kapeita ja jyrkkäreunaisia vajoamia *(Chasma)*.

Lähteet
-------

1. ↑  Uranian System *Planet and Satellite Names and Discoverers – International Astronomical Union (IAU)*. Viitattu 22.1.2020. (englanniksi)

Aiheesta muualla
----------------

* Kuvia tai muita tiedostoja aiheesta **Oberon** Wikimedia Commonsissa

Uranuksen kuut

|  |  |
| --- | --- |
| Sisemmät kuut | Cordelia | Ofelia | Bianca | Cressida | Desdemona | Juliet | Portia | Rosalind | Cupid | Belinda | Perdita | Puck | Mab |
| Suuret kuut | **Miranda** | **Ariel** | **Umbriel** | **Titania** | **Oberon** |
| Ulommat kuut | Francisco | Caliban | Stefano | Trinculo | Sycorax | Margaret | Prospero | Setebos | Ferdinand |